cyanic-selkie/wikianc huggingface dataset:
Penjajap tempur kelas Kirov
Asalnya dibina untuk Tentera Laut Soviet, kelas ini dinamakan bersempena nama kapal pertama daripada empat buah kapal yang akan dibina, PENJAJAP TEMPUR SOVIET Kirov, telah dinamakan semula sebagai PENJAJAP TEMPUR RUSIA Admiral Ushakov pada tahun 1992. Rancangan asal untuk membina lima buah kapal, bagaimanapun kapal kelima dibatalkan. Di Rusia, kelas kapal ini biasanya dirujuk sebagai Projek 1144 Orlan (helang laut). Hanya sebuah PENJAJAP TEMPUR RUSIA Pyotr Velikiy yang kini masih beroperasi. PENJAJAP TEMPUR RUSIA Admiral Nakhimov dijangka akan memasuki semula perkhidmatan dengan Tentera Laut Rusia pada tahun 2021. Rusia telah merancang untuk mengaktifkan semula dua buah kapal menjelang tahun 2020, tetapi laporan terkini mencadangkan bahawa reaktor di dalam Admiral Ushakov dan Admiral Lazarev berada di dalam keadaan yang teruk, dan kapal-kapal ini tidak boleh diaktifkan semula dengan selamat.
Kemunculan kelas Kirov memainkan peranan penting dalam kerja-kerja pentauliahan semula oleh Tentera Laut Amerika Syarikat pada tahun 1980-an.
Rekabentuk badan Kirov juga telah digunakan untuk pembinaan kapal arahan SSV-33, Ural berkuasa nuklear.
Persenjataan
Rusia kini sedang membangunkan sebuah peluru berpandu anti kapal baharu untuk dipasang pada kelas Kirov yang dikenali dengan 3M22 Tsirkon, yang mana berupaya untuk terbang pada kelajuan hipersonik sekurang-kurangnya 620 mi. Sekiranya peluru berpandu ini lulus ujian pembangunan, ia akan mula memasuki perkhidmatan pada tahun 2020, dengan aturgerak di atas kapal Admiral Nakhimov dan kemudian pada Pyotr Veliky apabila ia siap menjalani kerja-kerja naik taraf pada tahun 2022. Bergantung pada pilihan jenis peluru berpandu, jumlahnya akan sekitar 40 - 80 buah.
Atur gerak
Kapal sulung, Kirov (dinamakan semula sebagi Admiral Ushakov pada tahun 1992 selepas pembubaran Kesatuan Soviet) telah dibaringkan pada Jun 1973 di Limbungan Tentera Laut Baltiysky, Leningrad. Ia dilancarkan pada 27 Disember 1977 dan ditauliahkan pada 30 Disember 1980. Apabila ia muncul buat pertama kali pada tahun 1981, para pemerhati NATO memanggil ia sebagai BALCOM I (Baltic Combatant I).
Kirov mengalami satu kemalangan reaktor pada tahun 1990 semasa berkhidmat di Laut Mediterranean. Kerja pembaikan tidak pernah dijalankan di sebabkan kekurangan dana dan perubahan situasi politik di Soviet Union.
Pada tahun 1983, sebuah kapal arahan dan kawalan, SSV-33 Ural telah dilancarkan, walaubagaimanapun kapal ini tidak ditauliahkan secara rasmi sehingga tahun 1989. Ia dibina dengan menggunakan rekabentuk badan asas kapal kelas-Kirov, dengan perubahan pada struktur super, perbezaan persenjataan dan berperanan bagi peranan yang berbeza di dalam Tentera Laut Soviet. Ural telah dibersarakan dan ditinggalkan pada tahun 2001, di sebabkan oleh kos operasi yang tinggi, dan dijadualkan untuk diskrapkan pada tahun 2017.
PENJAJAP TEMPUR SOVIET Frunze, kapal kedua dalam kelas ini telah ditauliahkan pada tahun 1984. Ia telah ditugaskan ke dalam Armada Pasifik. Pada tahun 1992, ia telah dinamakan semulan sebagai Admiral Lazarev. Kapal ini tidak aktif pada tahun 1994 dan dibersarakan empat tahun kemudian. Ia kini berada dalam simpanan. Pada 19 September 2009, Jeneral Popovkin, Timbalan Menteri Pertahanan untuk Persenjataan berkata bahawa Kementerian Pertahanan sedang bercadang untuk membawa masuk semula Admiral Lazarev ke dalam perkhidmatan.
PENJAJAP TEMPUR SOVIET Kalinin, kini Admiral Nakhimov, merupakan kapal ketiga yang memasuki perkhidmatan pada tahun 1988. Ia telah ditugaskan ke dalam Armada Utara. Ia dinamakan semula sebagai Admiral Nakhimov pada tahun 1992, sebelum disimpan pada tahun 1999 dan diaktifkan semula pada tahun 2005. Ia kini sedang diselenggara di Limbungan Severodvinsk.
Pembinaan kapal keempat, Yuriy Andropov, menghadapi banyak kelewatan; pembinaannya bermula pada tahun 1986 telah tidak ditauliahkan sehingga tahun 1998. Ia dinamakan semula sebagai PENJAJAP TEMPUR RUSIA Pyotr Veliky (Peter the Great) pada tahun 1992. Ia kini berkhidmat sebagai kapal armada dalam Armada Utara Rusia.
Pada 23 Mac 2004, akhbar berbahasa Inggeris melaporkan bahawa Panglima Tentera Laut Rusia, Laksamana Armada Vladimir Kuroedov berkata reaktor Pyotr Veliky berada dalam keadaan yang teruk dan mungkin meletup bila-bila masa, satu kenyataan yang mungkin di sebabkan politik dalaman dalam Tentera Laut Rusia. Kapal ini dihantar ke pelabuhan untuk sebulan, dan anak kapal kehilangan satu per tiga daripada gaji mereka.
Sebuah kapal kelas Kirov kelima telah dirancang; asalnya dinamakan sebagai Laksamana Kesatuan Soviet Kuznetsov (juga dilaporkan sebagai Dzerzhinsky), kapal ini tidak pernah dibaringkan. Namanya kemudian diubah kepada Oktyabrskaya Revolutsiya (Revolusi Oktober), dan kemudian hanya Kuznetsov; akhirnya pada 4 Oktober 1990, rancangan bagi kapal kelima dibatalkan.
Kapal-kapal
Asalnya, Tentera Laut Rusia merancang untuk mengembalikan Admiral Ushakov dan Admiral Lazarev ke dalam perkhidmatan setelah beberapa tahun tidak digunakan. Ia kemudian menyatakan bahawa keadaan teras reaktor di kedua-dua kapal berada dalam keadaan kurang baik dan adalah sukar, mahal dan kemungkinan berbahaya untuk menanggalkan bahan api nuklear yang telah digunakan dan membaiki terasnya. Akibatnya, kemungkinan besar kedua-dua kapal ini akan diskrapkan. Proses pemodenan ke atas Admiral Ushakov mungkin tidak akan diteruskan di sebabkan dakwaan satu kemalangan nuklear yang mana menyebabkan salah satu daripada reaktornya mengalami kerosakkan dan dijangka akan diskrapkan bermula pada tahun 2016 atau selepasnya. Beberapa sumber lain tidak bersetuju, dengan mengatakan bahawa kesemua 4 buah kapal akan dimodenkan dan dikembalikan ke dalam perkhidmatan. Pada tahun 2014, beberapa kerja penyelenggaraan telah dilakukan ke atas Admiral Lazarev (satu-satunya penjajap yang beroperasi di Pasifik). Beberapa pihak agak skeptikal berkenaan dengan kemampuan limbungan Sevmash untuk melakukan kerja-kerja pemodenan ke atas dua buah kapal penjajap tempur kelas-Kirov secara serentak. Pemodennan Admiral Nakhimov masih berjalan (akan disiapkan menjelang tahun 2018) manakala pemodenan ke atas Pyotr Velikiy akan berlangsung pada tahun 2018 sehingga tahun 2021.
Parti Demokratik Rakyat (Nigeria)
Parti Demokratik Rakyat People's Democratic Party adalah sebuah parti politik di Nigeria. Ia secara umumnya dasarnya berhaluan kanan dalam spektrum politik negara tersebut. Ia memenangi pilihan raya Presiden negara tersebut pada tahun-tahun 1999, 2003, 2007, dan 2011; malah ia merupakan sebuah parti yang dominan semasa zaman Republik Keempat negara tersebut.
Kesultanan Rom
thumb|350px|right|Kesultanan Rum, 1190 right|thumb|Peta Eropah pada abad ke 1097, dimana Kesultanan Rom menguasai Anatolia Kesultanan Rom adalah kesultanan Turki Seljuk yang menguasai Anatolia tahun 1077 sehingga tahun 1307 dengan ibu negara di İznik (Nicaea) untuk beberapa tempoh awal, dan setelah itu di Konya.
Inti hibrid
Inti hibrid ialah seni bina inti yang berasaskan gabungan aspek-aspek seni bina mikrointi dan inti monolit yang digunakan dalam sistem pengendalian komputer. Ramai yang mempertikaikan perlunya istilah dan pengelasan "inti hibrid" kerana serupa dengan inti monolit. Pada asalnya, inti dibahagi kepada inti monolit dan mikrointi (dengan nanointi dan eksointi dilihat sebagai bentuk ekstrim mikrointi).
Idea di sebalik inti hibrid berupa struktur inti yang menyerupai mikrointi, tetapi dilaksanakan seperti inti monolit. Berbeza daripada mikrointi, keseluruhan perkhidmatan sistem pengendalian berada dalam ruang inti. Wakaupun prestasinya tidak terjejas apabila mengutuskan pesanan dan bertukar konteks antara mod inti dan pengguna seperti yang dialami inti monolit, namun tiada faedahnya menjalankan perkhidmatan dalam ruang pengguna seperti mikrointi.
Colleret
ialah komun di jabatan Nord di utara Perancis.
Rotan mantang
Rotan mantang (nama saintifik "Plectocomia spp.") merupakan merupakan nama umum bagi rotan dalam genus Plectocomia spp. dalam kategori pokok Rotan.
Pada pertengahan 1980-an kerajaan Malaysia telah menggalakkan penubuhan ladang hutan dan dengan itu ladang rotan telah dibuka di Semenanjung Malaysia, Sabah dan Sarawak oleh pelbagai Jabatan Perhutanan Negeri. Sehingga hari ini, perladangan rotan ini membantu ia daripada pupus dan menggalakkan industri perabut rotan di Malaysia.
Berbeza dengan kebanyakan pokok palma, daun-daun pokok rotan tidak tumbuh berumpun menjadi silara; daun-daunnya mempunyai cangkuk yang panjang supaya memudahkan pokok-pokok rotan untuk memanjat ke silara pokok yang lain yang mempunyai panjang yang luar biasa (sering beberapa ratus kaki).
Antara rotan dalam genus Plectocomia spp. adalah:-
Taburan
Rotan mantang banyak terdapat di Pahang, dan Johor.
Kegunaan perdagangan
Ia biasanya digunakan sebagai pengganti murah bagi gred malau dalam industri perabut rotan.
Zamárdi
Zamárdi merupakan sebuah bandar yang terletak di wilayah Somogy, barat-daya Hungary.
Komunisme
thumb|right|[[Tukul dan sabit (sama dengan yang dipaparkan di bendera Kesatuan Soviet) yang menjadi alat penting golongan pekerja merupakan lambang komunisme.]]
Komunisme (dari perkataan communism) adalah ideologi politik dan struktur sosio ekonomi yang menggalakkan penubuhan masyarakat yang egalitarian, tanpa kelas, dan tanpa negara berdasarkan pemilikan dan kawalan sama ke atas faktor pengeluaran dan harta secara umumnya. Karl Marx menganjurkan komunisme sebagai peringkat akhir dalam masyarakat manusia, yang boleh dicapai melalui revolusi golongan proletariat. "Komunisme tulen" menurut Marx merujuk kepada masyarakat tanpa kelas, tanpa negara dan bebas penindasan di mana keputusan tentang pengeluaran dan dasar yang dibuat secara demokratik bermakna membenarkan setiap ahli masyarakat mengambil bahagian dalam proses membuat keputusan dari segi ekonomi, politik dan sosial.
Maderuelo
Maderuelo merupakan sebuah kawasan perbandaran di Sepanyol di Segovia, di komuniti autonomi Castile dan León.
Komunisme
thumb|200px|[[Karl Marx, Pengasas Komunisme.]]
Sebagai ideologi politik, komunisme dianggap sebagai satu cabang sosialisme; satu falsafah luas berkenaan ekonomi dan politik yang dipengaruhi oleh pelbagai gerakan politik dan intelektual dengan asalnya dari hasil kerja mereka pada Revolusi Perindustrian dan Revolusi Perancis. Komunisme cuba untuk memberi satu alternatif kepada masalah dalam ekonomi pasaran kapitalisme dan warisan penjajahan dan nasionalisme. Marx menyatakan hanya satu jalan untuk menyelesaikan masalah-masalah ini adalah bagi golongan pekerja (proletariat), yang menurut Marx adalah pengeluar utama kekayaan dalam masyarakat yang dieksploitasi oleh kelas kapitalis (borjuis), menolak golongan borjuis ini daripada kelas pemerintah bagi menubuhkan masyarakat bebas tanpa pembahagian kelas dan kaum.
Selain Karl Marx, tokoh penting lain adalah Friedrich Engels. Fahaman dominan komunisme seperti Leninisme, Stalinisme, Maoisme dan Trotskyisme adalah berakar dari Marxisme. Akan tetapi wujud juga fahaman bukan Marxisme dalam komunisme seperti komunisme Kristian. Dalam gunaan zaman moden, komunisme selalu merujuk kepada Bolshevisme atau Marxisme-Leninisme.
Era kegemilangan komunisme ialah antara akhir Perang Dunia II dan tahun 90-an apabila komunisme berkuasa di Kesatuan Soviet. Komunisme juga mempunyai pandangan bahawa "agama adalah racun yang boleh mengongkong pemikiran rakyat".
Ideologi komunisme
Menurut Manifesto Komunis,Komunisme terdiri daripada sepuluh tiang utama :
Negara komunis
Ideologi komunisme mula diterapkan ketika meletusnya Revolusi Bolshevik di Rusia pada 7 November 1917. Sejak itu komunisme disebarkan sebagai sebuah ideologi ke negara lain. Komunisme tidak percaya kepada kewujudan Tuhan. Ini menyebabkan ramai penduduk beragama tidak menyokong komunis. Kerajaan komunis juga sering menindas mereka yang berpegang kepada agama.
Secara rasminya ada 9 buah negara yang pernah ditubuhkan berpegang dengan fahaman komunis: Walau bagaimanapun hanya 5 buah negara yang kekal memerintah di bawah komunis iaitu:
Sungguhpun begitu, fahaman komunis yang diperjuangkan dahulu sudah mula luntur dimamah usia selepas pencetusannya. Hal ini dapat dilihat di Negara China sendiri, polisi pemerintah China terhadap pelabur (kapitalis) dalam segi ekonomi yang dianggap musuh rakyat telah berubah semenjak 90-an lagi. Hal ini dapat dilihat dengan kebanjiran kilang-kilang di dalam negara China sendiri.
Walaupun ramai yang menganggap ideologi komunisme sudah lemah berikutan jatuhnya Kesatuan Republik Soviet pada tahun 1991, namun ideologi itu tetap wujud dalam bentuk sosialisme. Masih terdapat Parti Komunis di negara-negara lain seperti di barat yang memperjuangkan hak pekerja, pelajar dan bersikap anti-penjajah.
Qızılkənd
Qızılkənd merupakan sebuah kampung yang terletak di daerah Imishli, Azerbaijan.
Kor Armor Diraja
Kor Armour DiRaja (KAD) adalah salah satu kor tempur di dalam Tentera Darat Malaysia. Kor Armor DiRaja, ataupun lebih dikenali sebagai Armor dilengkapkan pengangkut anggota berperisai (APC), kenderaan tempur infantri (IFV), kenderaan tempur berperisai (ACV) dan kereta kebal.
Sejarah Pembentukan
Kor Armor DiRaja mempunyai permulaan dengan dua unit yang berasingan di dalam pasukan Tentera Persekutuan. Unit-unit itu adalah Rejimen Persekutuan (Federation Regiment) dan Rejimen Kereta Perisai Persekutuan (Federation Armoured Car Regiment dibawah naungan Rejimen13th/ 18th Royal Hussars QMO). Kedua unit ini telah ditubuhkan sebagai pasukan tempatan (seperti Rejimen Askar Melayu DiRaja) oleh kerajaan kolonial Britain untuk membantu mereka dalam perjuangan menentang ancaman pengganas komunis semasa Darurat.
Pada 11 September 1952, Batalion Pertama Rejimen Persekutuan telah ditubuhkan. Rejimen Persekutuan ketika itu unik kerana ia merupakan satu-satunya unit tempur infantri yang menerima rekrut pelbagai kaum di Tanah Melayu. Rejimen Peninjau Persekutuan ditubuhkan pada tarikh yang sama.
Dalam tahun 1960, unit-unit pasukan ini terdiri daripada Rejimen Pertama dan Rejimen Kedua, tetapi seringkali dikenali dengan panggilan 1 Peninjau dan 2 Peninjau (1 Recce dan 2 Recce). Kedua-dua unit telah dilengkapkan dengan kereta perisai jenis Daimler Ferret Scout Car.
Gelaran DiRaja
Kerana perkhidmatnya yang cemerlang semasa perkhidmatan 1 Recce dan 2 Recce,Kor Peninjau telah diberikan gelaran kehormat “DiRaja” pada 20 Mei 1972.
.
Malayan Special Force di Congo
1 Recce dan 2 Recce telah memberikan khidmat di bawah Panji Pertubuhan Bangsa Bersatu semasa perkhidmatan dengan Malayan Special Force di Congo. Dengan penubuhan Malaysia, Rejimen ini sekali bertukar nama menjadi Kor Peninjau Malaysia. Rejimen Ketiga Peninjau telah dibentuk dengan mencantumkan Skuadron Peninjau Bebas (Independent Recce Squadron yang telah berkhidmat diSingapura) dengan “D” Skuadron daripada  1 Recce dan “D” Skuadron dari 2 Recce.
UNPROFOR dan SFOR
Unit-unit Kor Armor DiRaja adalah satu komponen kontinjen Malaysia (MALCON) yang berkhidmat di bawah UNPROFOR dan SFOR dalam misi-misi pengaman di Bosnia dan berkhidmat di bawah naungan Pertubuhan Bangsa Bersatu (PBB) dan kemudiannya di bawah naungan NATO.
3 Armor berkhidmat sebagai MALBATT I  (Batalion Malaysia I) dengan UNPROFOR dalam tahun 1993 untuk mengawasi gencatan senjata dan juga mengawasi pelucutan senjata puak-puak yang bertelagah di Bosnia. Unit tersebut kemudiannya diganti oleh 2 Armor yang berkhidmat sebagai MALBATT II dalam tahun 1994 – 1995. 4 Armor berkhidmat sebagai MATBATT IV dan MALCON I (kontinjen Malaysia I) misi IFOR di bawah naungan NATO. Misi tersebut diteruskan sehingga 1998.
Rejimen Armor
Ketika ini Kor Armor DiRaja mempunyai 5 rejimen yang dilengkapkan dengan kenderaan pengangkut anggota berperisai (APC), kenderaan tempur infantri (IFV), kenderaan tempur berperisai (ACV) dan juga dengan kereta kebal ringan jenis Alvis Scorpion.
Rejimen Armor mempunyai 3 skuadron tempur, 1 skuadron markas dan 1 skuadron bantuan. Rejimen Armor biasanya diperintah oleh pegawai berpangkat Leftenan Kolonel
Skuadron diperintah oleh seorang Mejar ataupun Kapten dan boleh dipecahkan menjadi Terup. Satu Skuadron Armor mempunyai 3 terup tempur, 1 terup markas dan 1 terup bantuan. Terup biasanya dipimpin oleh seorang Leftenan ataupun Leftenan Muda.
Skuadron Armor (Para)
Skuadron Armor (Para) adalah pasukan khusus Kor Armor DiRaja yang dijadikan komponen tetap Pasukan Atur Cepat (PAC) Malaysia. Kesemua anggota Skuadron Armor (Para) telah mendapat sayap penerjunan para.
Skuadron Armor (Para) telah ditubuhkan pada 12 September 1992 untuk melengkapkan keperluan Pasukan Atur Cepat Malaysia yang berpusar dengan 10 Briged Para. Skuadron Armor (Para) dilengkapkan dengan kereta kebal ringan jensi Alvis Scorpion 90 yang dilengkapkan dengan meriam 90 mm buatan Cockerill.
Pusat Latihan Peperangan Armor
Pusat Latihan Peperangan Armor berpusat di Kem Sebatang Karah, Port Dickson. Pertukaran pegawai dibuat dengan negara-negara sahabat seperti Amerika Syarikat, United Kingdom, Australia, Perancis, India dan Pakistan.
Kelengkapan Semasa
SIBMAS 6x6 dilengkapkan dengan meriam Cockerill 90mm sementara Thyssen Radpanzer Condor dilengkapkan dengan mesingan 7.62 mm ataupund engan pelancar grenad 40mm. Alvis Scorpion dilengkapkan dengan meriam Cockerill 90mm, dan Alvis Stormer dilengkapkan dengan mesingan.
Kor Armor DiRaja juga menggunakan kenderaan ACV-300S Adnan yang dilesenkan pengeluarannya oleh FNSS dan dipasang oleh Deftech di Pekan. Kor Armor juga mempunyai kenderaan Korean IFV (KIFV) yang dibekalkan oleh Hyundai.
ACV-300S Adnan
Rekabentuk Adnan ACV-300S adalah berasaskan kepada rekabentuk kenderaan ACV-300 yang dikelaurkan oelh FNSS untuk tentera Turki. Kenderaan ini berasaskan kerangka teruji yang digunakan untuk keenderaan perisai M113 Tentera Amerika Syarikat dan digunakan secara meluas seluruh dunia. Adnan ACV-300S berkebolehan melakukan operasi amfibi merentasi sungai dan lain-lain halangan air.
Ia dilengkapkan dengan mesingan berat FN-Herstal 12.7mm dan mempunyai Sistem Kedudukan Sejagat (GPS), sistem amaran laser dan pelancar grenad 76 mm. Sebilangan Adnan dilengkapkan dengan pelancar peluru berpandu anti kereta kebal, Bhaktar Shikan.
Kereta Kebal Tempur
Kor Armor DiRaja telah dilengkapkan dengan 48 buah kereta kebal tempur jenis PT-91M "Pendekar", sebuah versi tingkat upaya ekstensif daripada model PT-91 Twardy yang dipesan dari Poland. Kereta kebal ini adalah versi kereta kebal T-72 yang dimodenkan dan dilengkapkan dengan peralatan elektronik dari Perancis.
PT-91M menjadi pilihan kerana profilnya yang rendah dan mempunyai berat tempur yang ringan (42 tan) berbanding dengan berat tempur melebihi  60 tan untuk kereta kebal dari negara barat seperti Challenger 2, Leopard 2 dan M1 Abrams.
Kereta kebal Leclerc dari Perancis juga mempunyai berat tempur dalam lingkungan 45 tan tetapi tidak dapat menandingi harga yang ditawarkan. Korea Selatan juga menawarkan kereta kebal jenis K1 88 buatan Hyundai.
Inventori
Kor Armor Diraja mempunyai kekuatan dan kelengkapan seperti berikut (anggaran)
5 rejimen armor + 1 Sekuadron Armor (Para)
Muzium Armor
Muzium Armor terletak di Jalan Sua Betong, Port Dickson, Negeri Sembilan. Muzium Armor ditubuhkan untuk menyimpan khazanah sejarah yang milik Kor Armor DiRaja. Muzium Armor dirasmikan oleh Almarhum Sultan Mahmud Al-Muktafi Billah Shah Ibni Al-Marhum Al-Sultan Ismail Nasiruddin Shah, Sultan Terengganu, pada 4 September, 1993. Beliau ketika itu adalah Kolonel Kehormat untuk Kor Armor DiRaja. Muzium ini diwartakan sebagai tarikan pelancong oleh Unit Galakan Pelancongan Negeri Sembilan.
Pasukan Udara Tentera Darat Malaysia
alt=|thumb|224x224px|Lencana PUTD Pasukan Udara Tentera Darat atau PUTD adalah satu kor di dalam  Tentera Darat Malaysia yang berperanan memberikan bantuan udara di medan tempur kepada unit-unit Tentera Darat. Pada masa ini, PUTD dilengkapkan dengan helikopter-helikopter dalam peranan perhubungan (liaison) atapun dalam peranan tinjauan di medan tempur (observation). Tentera Darat Malaysia merancang untuk melengkapkan PUTD dengan helikopter penggempur sedikit masa lagi.
Sejarah
Pasukan Udara Tentera Darat (PUTD) telah ditubuhkan pada 1 Julai 1994 di pengkalan udara Tentera Udara DiRaja Malaysia (TUDM)  di Kluang, Johor. Satu Pasukan Pelaksana (Project Team) telah ditubuhkan pada bulan Julai 1994 untuk menyelia perancangan dan perlaksanaan penubuhan suatu Pasukan Udara untuk Tentera Darat.
PUTD memulakan operasi penerbangan pada 11 Mac 1995 dengan 881 Skuadron PUTD ditubuhkan dengan rasminya. Ketika itu 881 Skn PUTD dilengkapi dengan 10 pesawat SA316B Alouette III yang dipindahmilik daripada Tentera Udara DiRaja Malaysia (TUDM). Dengan penubuhan PUTD, sebahagian daripada pangkalan udara di Kluang telah diserahkan oleh TUDM kepada PUTD pada bulan Januari 1996. 881 Skuadron diisytiharkan beroperasi sepenuhnya pada 29 Mac 1997. Kini, keseluruhan pengkalan udara di Kluang telah diserahkan kepada PUTD. Pada mulanya seramai enam orang pegawai dari TUDM dan enam Pegawai dari Tentera Darat telah dipinjamkan sebagai Pioneer Team di tugaskan untuk membantu menubuhkan PUTD ini. Mereka itu ialah Pegawai Juruterbang: Kol Stephen Ngiau Tai Kong TUDM (Pengarah Project Team), Lt Kol Hj Ibrahim Hj Hashim TUDM, Pegawai Jurutera Udara: Mejar Mohd Asri Hamzah TUDM, Mejar Norazman Saparon TUDM dan Kapten Izaidi Musa TUDM serta Pegawai Logistik: Mejar Sarudin Chonil TUDM. Manakala Lt Kol Masood Zainal Abidin dari RAMD (bersara sebagai Timbalan Panglima Tentera Darat dengan pangkat Lt Jeneral) adalah selaku Timbalan Pengarah, Mejar Azmi Ariffin dari Kor Armor, Mejar Idris Mohamad dari JLJ, Kapt Nazri dari KP, Kapt Othman Badron dari JLJ dan Kapt Adnan Mat Din dari Kor Jutra. Gabungan pegawai-pegawai yang mempunyai berbagai kepakaran ini telah membentuk PUTD yang ada pada hari ini. Malaysia sungguh terhutang budi dan amat bangga dengan sumbangan 12 orang pegawai-pegawai "PIONEER" ini. Sejarah baru telah tercatat di dalam Angkatan Tentera Malaysia amnya dan Tentera Darat Malaysia khususnya.
Peranan dan Tanggungjawab
Peranan Pasukan Udara Tentera Darat termasuk :
Helikopter Penggempur
Tentera Darat Malaysia telah mengenalpasti keperluan helikopter penggempur untuk  Pasukan Udara Tentera Darat. Beberapa jenis helikopter penggempur telah diberikan pertimbangan dan dinilai, termasuk Denel Rooivalk, Sikorsky Apache Longbow dan Eurocopter Tigre. Sehingga ini masih tiada pengumuman dibuat.
Helikopter Tinjauan
thumb|right|250px|Helikopter A109 LUH kegunaan PUTD PUTD telah menerima hantaran 11 buah helikopter AgustaWestland A109 Hirundo untuk tugas-tugas tinjauan LOH.
Pengangkutan Taktikal
Pengangkutan taktikal menggunakan helikopter masih menjadi tanggungjawab Tentera Udara DiRaja Malaysia, tetapi adalah wajar diunjurkan bahawa PUTD akan dilengkapkan dengan helikopter pengangkut berat sederhana ataupun helikopter utility jenis ringan bagi memenuhi keperluan pengangkutan taktikal dalam medan.
Unit-unit
Pasukan Udara Tentera Darat kini mempunyai dua skuadron, iaitu Rejimen 881 PUTD dan Rejimen 882 PUTD. Lain-lain unit sedang dirancangkan.
Rejimen 881 PUTD
881 Skuadron telah ditubuhkan pada tahun 1995 dengan 10 buah helikopter perhubungan jenis SA.316 Alouette III yang dipindahkan dari Tentera Udara DiRaja Malaysia bersama-sama sekumpulan pegawai juruterbang yang akhirnya diserap menjadi anggota PUTD. 881 Skuadron di bawah perintah seorang Leftenan Kolonel.
Pada Tahun 2006, 881 Skuadron diperkuatkan dengan penghantaran 11 buah helikopter A109 Hirundo LOH. 5 buah A109 dihantar dalam bulan Disember 2005 dan bakinya dihantar dalam tahun 2006. Pasukan Udara Tentera Darat menjadi pengendali pertama A109 LOH di Asia. Helikopter-helikopter ini akan diberikan persenjataan seperti roket 70mm,AIM twin packs dan meriam 20mm. Senjata M134 Minigun turut dilengkapkan kepada helikopter ini. Rejimen ini berperanan sebagai rejimen tinjau yang akan melaksanakan penugasan tinjauan udara disamping melaksanakan tugas-tugas pengangkutan udara yang lain. Sebuah helikopter jenis ini terhempas pada 2014 lalu meninggalkan 10 buah unit dalam inventori.
Rejimen 882 PUTD
Rejimen ini dibentuk setelah Pasukan Udara Tentera Darat dirancang untuk menerima sebanyak 12 buah helikopter utiliti Sikorsky S-61A4. Pada 21 Mac 2015, Panglima Tentera Darat telah menandatangani perjanjian penerimaan 12 buah pesawat tersebut daripada TUDM. Ketika ini rejimen ini mengoperasikan 3 buah helikopter Sikorsky S-61A4 dimana baki 9 buah helikopter Sikorsky S-61A4 akan diserahkan secara berperingkat. Rejimen 882 PUTD berperanan sebagai rejimen helikopter utiliti yang terlibat dalam penugasan pengangkutan udara taktikal dan pelbagai penugasan utiliti yang lain. Pada tahun 2022, dipastikan bahawa hanya 3 buah helikopter Sikorsky S-61A-4 Nuri beroperasi dan ia akan digantikan dengan helikopter baru.
Ayula Tilango
Ayula Tilango merupakan sebuah desa yang terletak dalam (daerah) kecamatan Bulango Selatan, Kabupaten Bone Bolango, Provinsi Gorontalo, Indonesia.
Poskod
Poskod yang digunakan di Ayula Tilango adalah 96582. Terdapat 8 buah desa di dalam daerah kecamatan Bulango Selatan.
Benci
Benci atau kebencian adalah merupakan sebuah emosi yang sangat kuat dan melambangkan ketidaksukaan, enmiti, atau antipati untuk seseorang, sebuah hal, barang, atau fenomena. Hal ini juga merupakan sebuah keinginan untuk menghindari, menghancurkan atau menghilangkannya.
Kadangkala kebencian diadaptasi sebagai lawan kepada cinta atau persahabatan; tetapi ramai orang yang menganggap bahawa lawan kepada cinta adalah pengabaian.
Foobar2000
foobar2000 adalah perisian pemain audio untuk Windows. Ciri-cirinya adalah ReplayGain, penggunaan memori yang rendah dan berkemampuan memainkan beberapa format lagu yang terkemuka seperti mp3, wma, dan ogg
Seri Anjang Sari Production
Salah sebuah daripada syarikat penerbit rekod Malaysia.
Seri Anjang Sari Production No 84-B/86-B Jalan Ipoh 51200 Kuala Lumpur Malaysia
Wilayah Tomsk
Wilayah Tomsk(ru:То́мская о́бласть) merupakan satu subjek persekutuan di Rusia.
Zon waktu
left|75px
Wilayah Tomsk terletak dibawah Zon Waktu Novosibirsk (NOVT/NOVST). UTC ialah +0600 (NOVT)/+0700 (NOVST).
Nasirabad, Neyriz
Nasirabad, Neyriz merupakan sebuah kawasan yang terletak di Iran.
Comines, Nord
Comines ialah komun di jabatan Nord di utara Perancis.
Balatonföldvár
Balatonföldvár merupakan sebuah bandar yang terletak di wilayah Somogy, barat-daya Hungary.
Pony Canyon
Pony Canyon (株式会社ポニーキャニオン), ialah sebuah syarikat Jepun yang ditubuhkan pada 1 Oktober 1966, yang menerbitkan, DVD dan video VHS, filem, dan permainan video. Ia merupakan anak syarikat kumpulan media Jepun Fuji Media Holdings.
Artis muzik
Di bawah ialah senarai artis muzik yang terpilih menandatangani bersama Pony Canyon.
Artis Malaysia
Terdapat juga artis Malaysia yang pernah bernaung di bawah Pony Canyon.
Bukhari al-jauhari
Bukhari al-jauhari merupakan seorang saudagar permata yang datang dari Bukhara (kota di Uzbekistan). Beliau juga merupakan pengarang salah sebuah karya Melayu yang sangat berpengaruh, Tajul Salatin yang bermaksud Mahkota Raja-raja. Pada asalnya buku ini dari kesusasteraan dan kebudayaan Parsi dan pernah diterjemahkan ke Bahasa Melayu pada tahun 1603 di Acheh, Indonesia. Buku ini dijadikan panduan oleh raja-raja Melayu seperti negeri Johor dan Kedah untuk memerintah kerajaan. Buku ini juga mempunyai banyak unsur agama Islam dari segi perhubungan, banyak isu-isu yang merupakan nasihat dan pengajaran ajaran Islam terutamanya kepada pemerintah kerajaan negeri. Terdapat juga beberapa ayat al-Quran dan hadis nabi.
Fasal
Buku ini mengandungi 24 fasal.
Saint-Georges-Lagricol
Saint-Georges-Lagricol ialah komun di jabatan Haute-Loire di Auvergne, selatan-tengah Perancis.
Kheyrabad, Lirdaf
Kheyrabad, Lirdaf merupakan sebuah kawasan yang terletak di Iran.
Masjid Qariah Pelangai
Masjid Qariah Pelangai merupakan sebuah Masjid yang terletak dalam daerah Kuala Pilah, Negeri Sembilan, Malaysia. Ia menjadi pusat ibadat bagi masyarakat setempat.
Latar belakang
Masjid Qariah Pelangai terletak di kedudukan Latitud 2 darjah, 46 minit, 9.3 saat Utara dan Longitud 102 darjah, 15 minit, 32.7 saat Timur. Arah kiblatnya adalah pada 292 darjah, 37minit, 38.4 saat.
Taman Kanak-kanak Annuriyah
Taman Kanak-kanak Annuriyah atau nama ringkasnya TK Annuriyah, merupakan sebuah Taman Kanak-kanak Swasta yang terletak di Jl. Pinang Ranti I, Jakarta Timur, Indonesia.
Taman Kanak-kanak Annuriyah memiliki kod NPSN 20111827. Pada 2010, TK Annuriyah memiliki 0 pelajar lelaki dan 0 pelajar perempuan, menjadikan jumlah keseluruhan murid seramai 0 orang. 2010
Rotan mantang ilang
Rotan mantang ilang (nama saintifik "Plectocomia dransfieldiana D. A. Madulid") merupakan sejenis pokok dalam kategori pokok Rotan.
Rotan ialah nama untuk sebilangan pokok palma memanjat Asia tropika daripada famili Arecaceae dan terdiri daripada genus-genus Calamus, Daemonorops, dan Korthalsia.
Pada pertengahan 1980-an kerajaan Malaysia telah menggalakkan penubuhan ladang hutan dan dengan itu ladang rotan telah dibuka di Semenanjung Malaysia, Sabah dan Sarawak oleh pelbagai Jabatan Perhutanan Negeri. Sehingga hari ini, perladangan rotan ini membantu ia daripada pupus dan menggalakkan industri perabut rotan di Malaysia.
Berbeza dengan kebanyakan pokok palma, daun-daun pokok rotan tidak tumbuh berumpun menjadi silara; daun-daunnya mempunyai cangkuk yang panjang supaya memudahkan pokok-pokok rotan untuk memanjat ke silara pokok yang lain yang mempunyai panjang yang luar biasa (sering beberapa ratus kaki).
Senarai lapangan terbang mengikut kod ICAO: O
Format penyertaan adalah:
Nota: isi Laman ini memuat senarai Lapangan Terbang yang wujud di Afghanistan, Arab Saudi, Bahrain, Emiriah Arab Bersatu, Iran, Iraq, Jordan, Kuwait, Lubnan, Oman, Pakistan, Negara Palestin (bahagian Barat - Genting Gaza dan bahagian Timur - Tebing Barat) , Qatar, Syria, dan Yemen.
Pokok Jelawai Jaha
Pokok Jelawai Jaha merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya Terminalia subspathulata King.
Senarai lapangan terbang mengikut kod ICAO: O
Negara Palestin
Nota: Bahagian Barat - Genting Gaza. Nota: Bahagian Timur - Tebing Barat. Nota: Lapangan Terbang di Negara Palestin (Tebing Barat) mempunyai kod ICAO yang dimulakan dengan LL/OJ. Nota: Lapangan Terbang di Negara Palestin (Genting Gaza) mempunyai kod ICAO yang dimulakan dengan LL dan LV. Nota: Negara Palestin kini Tidak mempunyai sebarang Lapangan Terbang yang masih wujud, walaupun sebelum Tahun 2000 (sejak tahun 1948-1967, yang dibawah Kawalan Israel dan Jordan), di bahagian Genting Gaza ada memiliki 2 Lapangan Terbang dengan mempunyai kod ICAO yang dimulakan dengan LL dan LV + di bahagian Tebing Barat ada memiliki 1 Lapangan Terbang dengan mempunyai kod ICAO yang dimulakan dengan OJ/LL
Syria
Nota: untuk Kawasan Dataran Tinggi Golan, kod ICAO dimulakan dengan LL.
Dataran Tinggi Golan
Nota: Di Kawasan Dataran Tinggi Golan, ada memiliki 1 Lapangan Terbang sebagai berikut
Nota
<references group="Note"/>
Punai gading
Punai Gading adalah salah satu daripada haiwan yang boleh didapati di Malaysia. Nama sainsnya ialah Treron vernans griseicapilla.
Ciri-ciri
Burung Punai Gading ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Punai Kericau adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Punai Kericau tidak bergigi.
Lam Apeng, Seulimeum, Aceh Besar
Lam Apeng merupakan sebuah gampong yang terletak di Mukim Lamteuba, kecamatan Seulimeum, Kabupaten Aceh Besar, provinsi Aceh, Indonesia.
Punai gading
Ciri-ciri
Burung jantan bewarna-warni terang, dan menarik dengan warna merah jambu pada lehernya dan dada jingga, burung betina kebanyakannya hijau dan mudah bertukar dengan burung betina spesies lain.
Makanan
buah-buahan kecil seperti goncar,mertajam,keriang,samak,betik,kacang hijau,gandum,sambau dan banyak lagi.
Pembiakan
Burung Punai Kericau membiak dengan bertelur. Telur Burung Punai Kericau bercangkerang keras.
Singajaya, Indramayu
Singajaya merupakan sebuah desa yang terletak dalam (daerah) kecamatan Indramayu, Kabupaten Indramayu, Provinsi Jawa Barat, Indonesia.
Poskod
Poskod yang digunakan di Singajaya adalah 45218. Terdapat buah desa di dalam daerah kecamatan Indramayu.
Search (kumpulan muzik)
Search ialah sebuah kugiran muzik Malaysia yang dikenali sebagai salah sebuah pelopor muzik rock dalam bidang muzik arus perdana Malaysia semenjak dekad 1980-an. Semenjak ditubuhkan pada Mei 1981, kugiran ini telah menghasilkan lebih 12 album studio yang terjual laris, berpuluh-puluh lagu yang disambut hangat di corong radio, ratusan lagi konsert yang sering terjual habis tiketnya, sepanjang sejarah mencecah berdekad dalam industri muzik Malaysia, menjadikan mereka antara kugiran rock yang terunggul di Malaysia sepanjang tahun 1980-an dan 1990-an, sebelum kegiatan mereka sedikit sebanyak merudum pada 2000-an.
1981-1988 : Permulaan & Tahun Terawal
Kumpulan Search telah ditubuhkan pada tahun 1977 di Johor Bahru, Johor kugiran asal ini dinamakan Flash. Pada asalnya, kugiran Flash ini dianggotai oleh Zainal (vokal), Hillary Ang (gitar utama), Yazit Ahmad (dram) dan seorang pemain bass yang berasal dari Indonesia iaitu Memek. Mereka telah ditawarkan kontrak oleh kelab Red Rooster di Kuala Lumpur pada 1981 untuk membuat persembahan pada setiap malam. Namun belum sempat kugiran ini memulakan persembahan di kelab tersebut, Zainal dan Memek telah meninggalkan kugiran ini akibat tiada persefahaman di antara mereka. Hal ini telah menyebabkan pihak pengurusan Red Rooster memberi kata dua kepada anggota yang tinggal Hillary dan Yazit sama ada mereka berdua perlu mencari penyanyi baharu untuk meneruskan kontrak atau meninggalkan Red Rooster. Maka dengan itu, Hillary dan Yazit kembali semula ke Johor Bahru untuk mengajak Suhaimi Abdul Rahman atau Amy yang sudah dikenali mereka ketika bermain muzik di majlis-majlis keramaian sebelum ini. Namun, ia bukanlah sesuatu yang mudah kerana Amy baru sahaja mendapat kerja di Yamaha, dua hari sebelumnya biarpun Amy memang berminat untuk menjadi seorang penyanyi dan ketua kumpulan. Setelah beberapa kali dipujuk, akhirnya Amy bersetuju untuk menyertai mereka ke Kuala Lumpur untuk memenuhi kontrak persembahan di kelab Red Rooster. Melalui adik angkat Yazit, Nasir Daud akhirnya diserap sebagai pemain bass walaupun Yazit sebenarnya telah mengenali Nasir ketika bermain muzik di kelab Machinta sebelum ini. Lengkap sahaja empat orang anggota, mereka terus memeterai kontrak bersama kelab Red Rooster untuk mengadakan persembahan di sana. Pada Mei 1981, pertemuan inilah yang menjadi titik tolak kepada penukaran nama Flash kepada Search. Nama Search diinspirasikan dari sebuah rancangan dokumentari kegemaran Hillary iaitu “In Search Off” lalu disingkatkan menjadi Search. Membariskan Amy Search sebagai vokalis dan ketua, Hillary Ang sebagai pemain gitar utama, Yazit Ahmad sebagai pemain dram dan Nasir Daud sebagai pemain bes.
Setelah lebih kurang setahun Search membuat persembahan di kelab tersebut, Yazit bertemu kembali dengan Nordin Mohd Taib atau Din, rakan sekelasnya ketika bersekolah di Larkin dahulu. Pertemuan ini telah membawa kepada pertambahan anggota di mana Din telah dibawa masuk sebagai gitaris kedua atau irama untuk kugiran tersebut. Tidak lama kemudian, mereka telah dipertemukan dengan M. Nasir yang kebetulan datang untuk menyaksikan persembahan mereka. Bagai orang mengantuk disorongkan bantal, Search tidak menunggu lama untuk menjadikan M. Nasir sebagai penerbit album pertama, seterusnya menandatangani kontrak rakaman dengan Polygram Records, sebuah syarikat rakaman yang berpangkalan di Singapura.
Bersama Polygram, Search telah menghasilkan tiga album studio terawal mereka, iaitu Cinta Buatan Malaysia (1985), Langit dan Bumi (1986), dan Mentari Merah di Ufuk Timur yang mana telah dirakamkan di Lion's Studio, Singapura. Dengan album-album ini, mereka cepat mendapat perhatian peminat muzik Malaysia. Album studio pertama Search, Cinta Buatan Malaysia dibantu oleh Yan dan Man Kidal dari kumpulan Lefthanded sebagai pemuzik undangan setelah Hillary dan Nasir meninggalkan kugiran tersebut buat sementara waktu. Mereka berdua hanya terlibat dengan sesi rakaman album studio kedua dan ketiga Search selepas itu.
Persembahan secara langsung mereka sebagai sebuah kugiran terkenal adalah sebagai artis jemputan di Konsert Battle Of The Bands di Dataran Keris, Alor Gajah Melaka pada 2 Februari 1986, diikuti konsert pertama mereka sendiri iaitu Konsert Terbuka Search di Panggung Anniversari, Kuala Lumpur pada tahun yang sama.
Kumpulan Search juga ditampilkan sebagai bahan penceritaan dalam filem dokumentari Kembara Seniman Jalanan arahan Nasir Jani yang ditayangkan pada 23 Februari 1986. Anugerah utama sulung mereka sebagai kugiran ialah anugerah Penyanyi Berkumpulan Popular di Anugerah Pelakon/Penyanyi Popular Berita Harian pada tahun 1987, sehinggalah gelaran tersebut dirampas oleh kumpulan Iklim pada tahun 1990 dek kejayaan menerusi lagu Suci Dalam Debu.
Album Cinta Buatan Malaysia, Langit dan Bumi, dan Mentari Merah di Ufuk Timur, masing-masing terjual lebih 20,000, 30,000 dan 50,000 unit, membolehkan syarikat rakaman mereka memperoleh Anugerah Emas untuk dua album pertama dan Anugerah Platinum untuk album ketiga itu. Walau bagaimanapun, Polygram Records tidak menyerahkan anugerah-anugerah tersebut kepada Search sebaik sahaja mereka tamat kontrak mereka pada tahun 1987. Walaupun Search sudah meninggalkan Polygram, Polygram sempat menerbitkan dua lagi 'album studio' (sebenarnya album himpunan) dengan nama Search, iaitu Di Pintu Sepi dan Berpaling yang memuatkan lagu lama dan lagu baru yang dirakam oleh mereka ketika sesi pembikinan album Mentari Merah itu, di samping dua jilid album himpunan Koleksi Terbaik, semuanya pada tahun 1988. Ini telah menyebabkan Search mengambil keputusan untuk membawa isu ini ke mahkamah dan mereka telah menang dalam kes tersebut biarpun ia memakan masa yang begitu lama untuk diselesaikan.
Sepanjang tahun 1988, mereka mengadakan lima buah konsert di Malaysia, setiap satunya bersama sebuah lagi kugiran, iaitu Gersang (Kota Bharu, 5 April; Kuala Lumpur, 9 April); dan Mega (Johor Bahru, 7 dan 8 Oktober; Kluang, 10 Oktober; Stadium Negara Kuala Lumpur, 3 Disember), diikuti persembahan pertama mereka di luar negara bersama dua kugiran Thailand di Bangkok, di ambang tahun baru 1989.
1989-1992 : Penyertaan Kid & Fenomena
Namun ketika proses rakaman album Fenomena sudah melebihi 50 peratus untuk disiapkan, Search berdepan dengan ujian getir apabila Hillary Ang terpaksa meninggalkan kumpulan ini kerana mendapat tawaran untuk menyambung pelajaran ke luar negara dalam bidang muzik. Hillary kemudiannya mencadangkan agar posisinya digantikan dengan seorang gitaris muda berbakat yang pernah mencipta nama bersama kumpulan Gersang, Hamzah bin Mohd Taib atau Kid yang juga merupakan adik kepada Din. Penyertaan Kid tepat pada masanya apabila beliau melengkapkan solo untuk tiga lagu yang tidak sempat disiapkan sebelum ini iaitu lagu malar segar Isabella, Purnama & Menara Kesesatan. Sentuhan gitar utama Kid yang 'berhantu' dalam lagu Isabella ternyata mencetuskan satu fenomena yang sangat luar biasa sepertimana judul album ini apabila terjual melebihi 220,000 unit di Malaysia dan melebihi 600,000 unit di Indonesia, sekaligus album Fenomena adalah album terbaik dan terlaris di dalam sejarah album rock di Malaysia. Sehingga kini belum ada album mana-mana artis rock menyamai atau mengatasi pencapaian album Fenomena dan isytiharkan sebagai album lagenda di dalam sejarah rock Malaysia.
Kejayaan album ini juga menjadikan mereka aktif membuat persembahan secara live, termasuk jelajah Konsert Isabella yang diadakan di Kota Bharu, Alor Star dan Kuala Lumpur pada pertengahan tahun 1989. Persembahan mereka kemudian dilanjutkan ke tahun 1990 yang diadakan di Kuantan dan Jakarta, Indonesia. Tidak cukup dengan itu, Search telah melebarkan sayap apabila semua anggota Search berlakon dalam dua buah filem iaitu Fenomena dan Isabella, di mana kedua-dua filem ini diilhamkan daripada lagu Isabella. Kedua-dua filem ini meletakkan Amy sebagai pelakon utama dan sedikit sebanyak mengundang kontroversi kerana terdapat adegan berciuman.
Search kemudiannya membuka tirai dekad 1990-an dengan mengeluarkan album yang berjudul Karisma. Album tersebut juga terjual laris apabila mencatatkan jualan melebihi 150,000 unit di Malaysia dan 200,000 unit di Indonesia. Sepanjang tahun 1990 juga, Search bersama Ella dan Wings mengadakan jelajah Konsert Revolusi Salem di seluruh negara, di samping menyambungkan jelajah Isabella di Kuantan dan Jakarta seperti yang disebut tadi. Namun tidak lama selepas album Karisma diterbitkan, Nasir meninggalkan Search untuk menubuhkan syarikat penerbitan sendiri iaitu Dangooroos.
Pada tahun 1991, kumpulan Search meraikan ulang tahun ke-10 penubuhannya dengan mengeluarkan album himpunan Sepuluh Tahun yang memuatkan 10 lagu hit lama dan dua lagu baru. Pada tahun ini juga, mereka berpeluang untuk melebarkan sayap populariti mereka merentas benua untuk beraksi di pesta New Music Nights di Cat Club, Bandaraya New York, Amerika Syarikat, pada bulan Julai, sebelum kembali ke tanah air untuk Konsert Karisma di Stadium Negara, Kuala Lumpur, sebulan kemudian.
Pada Mei 1992, giliran kumpulan Search menjadi penerbit album sendiri dalam merakamkan album pertama dengan penglibatan M. Nasir sebagai penasihat penerbitan sahaja, bermula dengan album Rampage, yang juga diiringi oleh Konsert Rampage di Tapak Pesta Sungai Nibong, Pulau Pinang pada bulan November. Pada tahun yang sama, mereka berkolaborasi dengan Wings untuk menghasilkan album Double Trouble.
Walaupun menikmati populariti yang luar biasa, namun mereka menghadapi rintangan dari pihak media, khususnya penyiar milik negara RTM yang melarang penyanyi lelaki berambut terlalu panjang dari siaran radio dan TV-nya. Oleh itu, pada November 1992, Amy bersama Awie dari kumpulan Wings menerima potongan rambut dari Menteri Penerangan ketika itu, Mohamad Rahmat, agar dapat membuat kemunculan di corong radio dan TV penyiar awam itu. Walau bagaimanapun, RTM kelihatan tidak menepati janjinya, sehingga menerima kecaman dari Amy sendiri untuk mengingatkan mereka pada tahun berikutnya.
1993-1997 : Pendedahan Utama
Pada pertengahan tahun 1993, ketua jabatan media cetak dan elektronik BMG Pacific, Rozita Ramli mengeluarkan kenyataan bahawa seorang wartawan berbangsa Belanda tiba di Malaysia untuk menemu bual Saleem (Iklim) & Amy, gara-gara populariti sebuah lagu yang dikatakan menempa nama di negara Eropah tersebut, iaitu "Fantasia Bulan Madu" & Aduhai! Seribu Kali Sayang yang masing masing dirakam dalam bahasa Inggeris dengan tajuk yang sama iaitu "Feel the Pain". Pada tahun yang sama, Search dan Wings berusahasama mengadakan jelajah "Double Trouble" di tujuh tempat di seluruh Semenanjung, dengan tujuan meringankan beban kewangan yang di dakwa dialami oleh kedua-dua kugiran tersebut. Apatah lagi dengan kemunculan penyanyi penyanyi baru yang memberi saingan yang sengit ketika itu antara yang menjadi siulan & diperkatakan ketika itu ialah Saleem ( Iklim ) yang muncul dengan lagu - lagu popular ketika itu antaranya Aduhai! Seribu Kali Sayang, Bukan Aku Tak Cinta & Sheilla yang mana kesemuanya dikeluarkan pada tahun yang sama iaitu tahun 1993 menerusi label SCS.
Pada tahun 1994, Amy melancarkan kerjaya solonya dengan album berjudul Magic, sementara kegiatan kugirannya berkurangan dengan hanya satu konsert di Shah Alam, itu pun selepas selesainya Konsert Kumpulan Rock yang popular menerusi lagu Suci Dalam Debu iaitu kumpulan IKLIM di Tapak Ekspo Seksyen 15, Shah Alam, Selangor malaysia pada 19 Jun 1994 EP remix satu album himpunan tanpa lagu baru, iaitu Terbaik. Pada tahun berikutnya, Nasir kembali kepangkuan kumpulan Search untuk merakam album Gema di Timur Jauh dan mengadakan dua konsert bersempena album ini di Shah Alam (9 Jun) dan Kuala Lumpur (18 Oktober) yang turut menyumbang kepada album live berjudul Gema di Timur Jauh Unplugged (yang banyak berbeza himpunan lagunya dari album Gema asal). Album unplugged pertama kumpulan Search ini telah terjual lebih dari 100,000 unit.
Kugiran Search mengeluarkan album lagi pada Mei 1996 iaitu Rock 'N' Roll Pie sempena ulang tahun mereka yang ke-15, kali ini melibatkan hasil karya penulis lagu tempatan dan antarabangsa (termasuk Klaus Meine dari kumpulan Scorpions dari Jerman). Pada Oktober tahun itu, mereka bersama Ramlah Ram mewakili Malaysia di pesta muzik Hanoi-Asean Golden Song Festival yang disertai di Vietnam. Pada tahun berikutnya, kugiran ini mengadakan Konsert Rock 'N' Roll Pie di Stadium Merdeka, Kuala Lumpur, yang menarik lebih 15 ribu penonton yang di rakam untuk siaran di TV3 dan keluaran album, di samping semenjak Amy disingkirkan dari Search untuk mengeluarkan album solo keduanya, Camouflage. Pada tahun berikutnya, Amy kembali sertai Search setelah satu tahun beliau meninggalkan kumpulan tersebut dari tahun 1996.
1998-2002: Perpecahan dan pasca-aktiviti
Selepas penyertaan Fauzi sebagai pemain bass baharu yang menggantikan Nasir yang meninggalkan kugiran ini buat kali kedua, kumpulan Search sekali lagi berganding bahu dengan Wings (Penyanyi Wings ialah Mustaffa Din) untuk mengeluarkan album Double Trouble 2 untuk dipasarkan pada awal tahun 1998. Akan tetapi, Amy mengumumkan secara rasmi dirinya kembali meninggalkan kumpulan Search yang dikatakan berkemelut dengan Yazit. Ini telah menjadi perhatian wartawan-wartawan media hiburan dan kejutan besar buat para peminat Search di Malaysia dan Indonesia. Akibatnya, album Double Trouble 2 terjejas untuk di buat promosi di seluruh negara. Tidak lama kemudian Amy kembali untuk memberi tumpuan kepada kerjaya solonya, sekaligus meninggalkan Bertelsmenn Music group (BMG) untuk menyertai Sony Music.